Wunpawng Mungdan Shanglawt Asuya Sinna Ginwang Dap Ba (2) ginra rai nga ai Dum Bang Mare the Hkum Tsai Yang lapran hta Danai maga de na yu wa ai myen hpyen hpung (dap mying n chye Katha de na re lam na chye lu) n gun (100) jan ram hpe August (3) ya jahpawt hkying (1:00am) ram hta Mung Shawa Hpyen Hpung (MHH) ni bawm hte hkap gasat lai wa sai lam, ndai zawn bawm hte hkap kapaw ai majaw lahkawng maga minute (30) daram gap gasat lai wa sai lam matut na chye lu ai. N dai zawn hkap gasat ai majaw myen hpyen ni gaw Hkum Tsai Yang mare na mare up hkang Salang U Cho Gyi hpe grai adip zingri kau ma ai lam shiga na chye lu ai.
Matut nna Hkum Tsai Yang kaw na Lawa Mare de yu wa ai shaloi mung bawm hte bai hkap gap gasat lai wa sai lam na chye lu ai. N dai zawm bawm hte hkap gap gasat ai majaw myen hpyen ni hkrit nna Lawa mare na hkalup hpung sara Damau Zau Mai hte Englican na hpung up Sara Naw Ja, mare salang U Soe Thein ni hpe shaga la nna Lawa mare kaw na Dum Bung mare de du hkra wa sa shangun ma ai lam shiga na chye lu ai.
kac_Latn kac_Latn